वकील सचदेवा ने कहा- नर्सिंग सेवाभाव वाला काम, विवाद खत्म
जालंधर| डाॅ.बीएस जौहल और एडवोकेट कुलबीर सिंह मिन्हास के विवाद में प्रदर्शन के दौरान नर्सों पर अपमानजनक टिप्पणी का मामला सुलझ गया है। मंगलवार को पुलिस कमिश्नर दफ्तर में नर्सों और वकीलों ने जॉइंट मीटिंग की। एडवोकेट मनदीप सिंह सचदेवा, जिला बार एसोसिएशन के प्रधान बलदेव प्रकाश रल्ह, सेक्रेटरी आभा ने नर्सों पर कमेंट को गलत बताते हुए कहा कि नर्सिंग सेवाभाव वाला नोबेल प्रोफेशन है। वकीलों की सफाई के बाद नर्सों ने भी मामला खत्म कर दिया। लाला लाजपत राय इंस्टीट्यूट आॅफ नर्सिंग की प्रिंसिपल ने कहा कि अब मामला सुलझ गया है। पुलिस कमिश्नर दफ्तर के बाहर ही यह मामला शुरू हुआ था और वहीं खत्म हुआ। अपमानजनक टिप्पणी के विरोध में नर्सों ने वकीलों के खिलाफ धरना भी दिया था।
hin_Deva hin_Deva